**J e l e n t é s  
Salföld Község Önkormányzata Képviselő-testületének  
2023. május 15-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!  
A Képviselő-testület lejárt határidejű határozatainak végrehajtásáról az alábbiakban számolok be:

**21/2023. (II. 22.) HATÁROZATA**

***Ábrahámhegy Polgárőr Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Ábrahámhegy Polgárőr Egyesületet (Székhely: 8256 Ábrahámhegy, Badacsonyi u. 13.) (továbbiakban: Egyesület) egyszeri 50.000 Ft-tal, azaz Ötvenezer forinttal támogatja.

A támogatás kifizetése egy összegben utalással történik az Egyesület pénztára javára.

A támogatás célja: Az Egyesület működési kiadásainak támogatása

A felhasználás határideje: 2023. december 31.

Az Egyesület a támogatásról 2024. január 31.-ig köteles elszámolni.

A támogatási cél kormányzati funkciója: 031060 Bűnmegelőzés

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2023. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási megállapodás aláírása megtörtént, az összeg átutalásra került**

**22/2023. (II. 22.) HATÁROZATA**

***A vendégház igénybevételéért fizetendő szállásdíj meghatározásáról***

Salföld Község Önkormányzata Képviselő-testülete a Salföld, Kossuth u. 27. szám alatt lévő 4 fő elhelyezésére szolgáló vendégházát magánszálláshely céljára kívánja hasznosítani, melyért 2023. évben fizetendő szállásdíjakat az alábbiak szerint határozza meg:

2023. szeptember 1-től 2023. szeptember 30-ig és 2023. május 1-től 2023. május 31-ig

maximum 4 főig 14.000.-Ft/nap

2023. június 01-től 2023. augusztus 31-ig

maximum 4 főig 18.000.-Ft/nap

Legkisebb szállásfoglalás minimum négy éjszaka. Az ár nem tartalmazza az idegenforgalmi adót.

Felelős: Fábián Gusztáv polgármester

Határidő: azonnal

**Szálláshely díj közzététele megtörtént**

**24/2023. (II. 22.) HATÁROZATA**

***ebrendészeti feladatok ellátásáról***

Salföld Község Önkormányzatának Képviselő-testülete elfogadja az Olt-Alom Állatvédő Egyesület (8226 Alsóörs, Kisloki u. 1017. hrsz) által megküldött árajánlatot, valamint az előterjesztés szerinti tartalommal a szerződéstervezetben foglaltakat , úgy hogy a képviselő-testület felhatalmazza a Polgármestert, hogy a döntésről értesítse a szervezetet és az ebrendészeti feladatok ellátására vonatkozó szerződést **2023. március 1-től 2023. június   
30-ig** terjedő időszak vonatkozásában aláírja.

Felelős: Fábián Gusztáv polgármester

Határidő: 2023. február 28.

**Szerződés aláírása megtörtént**

**25/2023. (II. 22.) HATÁROZATA**

***pszichiátriai- és szenvedélybetegek nappali ellátása  
 biztosításáról szóló együttműködési megállapodásról***

Salföld Község Önkormányzata Képviselő-testülete a Tapolcai Szociális Alapszolgáltatási Intézményi Társulással (8300 Tapolca, Hősök tere 15.) a pszichiátriai – és szenvedélybetegek nappali ellátására együttműködési megállapodást köt.

Felhatalmazza a polgármestert az együttműködési megállapodás aláírására.

Felelős: Fábián Gusztáv polgármester

Határidő: azonnal

**Együttműködési megállapodás aláírásra került**

**26/2023. (II. 22.) HATÁROZATA**

***A falugondnoki szolgálat 2023. évi továbbképzési terve jóváhagyásáról***

Salföld Község Önkormányzata Képviselőtestülete a falugondnok részére továbbképzési tervet nem készít, tekintettel arra, hogy a falugondnoknak az öregségi nyugdíjkorhatár eléréséhez öt évnél rövidebb idő van hátra, így a továbbképzési kötelezettség alól mentesül.

Utasítja a polgármestert, hogy a döntésről a falugondnokot tájékoztassa.

Felelős: Fábián Gusztáv, polgármester

Határidő: azonnal

**Falugondnok döntésről értesült**

**35/2023. (III. 17.) HATÁROZATA**

***Kővágóörsi Önkéntes Tűzoltó Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesület (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 50.000 Ft-tal, azaz Ötvenezer forinttal támogatja, illetve engedélyezi, hogy az Egyesület a 57/2022. (V.16.) határozattal megállapított támogatást is 2023. évben használja fel, és azzal is –a jelen döntéssel megállapított támogatással együtt- 2024. január 31.-ig számoljon el.

A támogatás kifizetése egy összegben utalással történik az Egyesület pénztára javára.

A támogatás célja: az Egyesület tevékenységéhez szükséges védőruházatok és eszközök biztosításának támogatása

A felhasználás határideje: 2023. december 31.

Az Egyesület a támogatásról 2024. január 31.-ig köteles elszámolni.

A támogatási cél kormányzati funkciója: 032020 Tűz- és katasztrófavédelmi tevékenységek

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2023. április 30.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási megállapodás aláírása megtörtént, az összeg átutalásra került**

**36/2023. (III. 17.) HATÁROZATA**

***A lakossági víz- és csatornaszolgáltatás   
támogatására pályázat benyújtásáról***

Salföld Község Önkormányzatának Képviselő-testülete a 2023. évi lakossági víz- és csatornaszolgáltatás támogatására pályázatot nyújt be a Magyar Államkincstár felé.

A Képviselő-testület meghatalmazza a polgármestert az állami támogatás igénylésének benyújtására és a pályázattal kapcsolatos teendők lebonyolítására.

Felelős: Fábián Gusztáv polgármester

Határidő: 2023. március 20.

**Pályázat benyújtása megtörtént**

**39/2023. (III. 17.) HATÁROZATA**

***Az önkormányzat részére felajánlott támogatásról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján dönt, hogy az előterjesztésben szereplő felajánlott támogatást –R.L. magánszemély 150. 000 Ft- elfogadja, és azt felhasználja.

A támogatás könyvelésének kormányzati funkciója: 082092 Közművelődés - hagyományos közösségi kulturális értékek gondozása

Felelős: Fábián Gusztáv polgármester

Határidő: folyamatos

**Támogatás az önkormányzat számlájára megérkezett**

**40/2023. (III. 17.) HATÁROZATA**

***A gyermekétkeztetés intézményi térítési díjairól***

Salföld Község Önkormányzata Képviselő-testülete hozzájárul az előterjesztésben szereplő – Révfülöp Nagyközség Önkormányzata Képviselő-testületének a gyermekétkeztetés intézményi térítési díjáról szóló rendelete módosításáról szóló - rendelet megalkotásához.

A Képviselő-testület felkéri a polgármestert, hogy a döntésről Révfülöp Nagyközség Önkormányzata Polgármesterét értesítse.

Felelős: Fábián Gusztáv polgármester

Határidő: azonnal

**Révfülöp Nagyközség Önkormányzat a döntésről értesítve**

**41/2023. (III. 17.) HATÁROZATA**

***Gyermekorvosi feladatok ellátásáról***

Salföld Község Önkormányzata Képviselő-testülete hozzájárul, hogy Badacsonytomaj Város Önkormányzata, Badacsonytördemic Község Önkormányzata, Ábrahámhegy Község Önkormányzata, Balatonrendes Község Önkormányzata, valamint Salföld Község Önkormányzata és Dr. Dorner Mária Gyermekgyógyász Bt. között 2021. szeptember 27. napján kötött megállapodás tervezet szerinti módosításához.

Felkéri a polgármestert, hogy a határozatot Badacsonytomaj Város Önkormányzata részére küldje meg.

Felelős: Fábián Gusztáv polgármester

Határidő: azonnal

**Badacsonytomaj Önkormányzata döntésről értesítve**

**42/2023. (III. 17.) HATÁROZATA**

***Révfülöp és Térsége Óvodai Intézményfenntartó Társulás   
Társulási Megállapodása módosításáról***

Salföld Község Önkormányzata Képviselő-testülete a Révfülöp és Térsége Óvodai Intézményfenntartó Társulás Társulási Megállapodását felülvizsgálta.

A Képviselő testület az előterjesztésben foglaltakkal egyetért és a Társulási megállapodás módosítását és egységes szerkezetét az előterjesztés szerinti tartalommal elfogadja.

A Képviselő-testület felkéri a jegyzőt, hogy a döntésről a Társulási Tanács elnökét értesítse.

Felelős: Dr. Szabó Tímea, címzetes főjegyző

Határidő: azonnal

**Társulás elnöke döntésről értesítve**

**44/2023. (IV. 24.) HATÁROZATA**

***A települési önkormányzatok szociális célú tűzifavásárláshoz kapcsolódó   
támogatására pályázat benyújtásáról és a vállalt önerő összegéről***

Salföld Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 6 erdei m³ mennyiségben kemény lombos tűzifára, melyhez a szükséges önerőt összesen 15.240 Ft (12.000 Ft+ Áfa) összegben biztosítja.

Salföld Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt önerőt és a szállítás költségeit a Képviselő-testület Salföld Község Önkormányzata Képviselő-testületének a 2023. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Salföld Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

Felelős: Fábián Gusztáv, polgármester

Határidő: 2023. április 28.

**Pályázat benyújtásra került**

**Polgármesteri hatáskörben hozott döntések:**

* gyógyszerköltségre tekintettel nyújtott támogatás 2 kérelmező részére 10.000 Ft/kérelmező összegben.

**Határozati javaslat:  
  
SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK   
  
/2023. (V. 15.) HATÁROZATA**

**Jelentés elfogadásáról**  
  
Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2023. május 08.